۱۴۴۶-۴-۳۰ تاریخ نشر شوی خبرونه خوست خوست ولایت کې ۳۵۴۷۷ تنه وګړو ته روغتیایی خدمات وړاندې شوی. د افغانی سرې میاشتې روغتیاپالانو د خوست ولایت په بېلابېلو سیمو کې د تېرو ۳۰ ورځو په ترڅ کې ۱۳۱۵۹ تنو ته د کتنې ترڅنګ د اړتیا وړ درمل ورکړی؛ د ۳۴۷ تنو ټپیانو پانسمان، ۵۷۹۸ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۷۷۵۲ کسانو ته د روغتیا ساتنې په تړاو اړینې مشورې، ۱۶۳۹ مېرمنو ته د زیږون په برخه کې خدمات، ۲۹۵۸ خوارځواکو ماشومانو ته د خوارځواکۍ اړوند خوراکی توکی او ۳۸۲۴ تنو مېرمنو ته د کورنی تنظیم د چمتووالی په برخه کې لازمې مشورې هم ورکړې دی. ==================================== ارائه خدمات صحی برای ۳۵۴۷۷ تن در ولایت خوست هلال احمر افغانی در طی ۳۰ روز گذشته، از طریق کارمندان صحی خود در مناطق مختلف ولایت خوست برای ۱۳۱۵۹ تن معاینه و ادویه رایگان فراهم نموده اند. ۳۴۷ مجروح پانسمان، ۵۷۹۸ زن و کودک را بخاطر جلوگیری از بیماری‌های مختلف واکسین نموده اند. علاوه بر این، برای ۷۷۵۲ تن مشوره‌های لازم در زمینه حفظ الصحه ارائه، نیز خدمات نسایی ولادی برای ۱۶۳۹ زن فراهم و ۲۹۵۸ کودک دچار سوءتغذی مواد غذایی مخصوص دریافت نمودند و برای ۳۸۲۴ زن مشوره‌های لازم در مورد تنظیم امور خانواده گی ارائه نموده است. مرکزی ریاست ‏د افغانی سرې میاشتې مرکزی روغتون کې د سترګو پر رنځ د اخته ناروغانو د درملنې او جراحی عملیاتو د اختتامیې غونډه ترسره شوه نن شنبه د ربیع الآخر د میاشتې پر ٣٠ مه، د افغانی سرې میاشتې اړوند په کابل مرکزی روغتون کې د البصر نړیوال خیریه بنسټ او د ملک سلمان مرستندویه مرکز په همکارۍ د سترګو پر ناروغۍ د اخته ناروغانو د درملنې او جراحی عملیاتو د بهیر د اختتامیې غونډه د سرې میاشتې د مرستیال ښاغلی حافظ عزیز الرحمن په شتون کې ترسره شوه د غونډې په پیل کې د البصر نړیوال خیریه بنسټ او ملک سلمان مرستندویه مرکز په استازولۍ ښاغلی مولوی عبد العزیز بلوچ د یاد پروګرام په اړه د هر اړخیزو خبرو ترڅنګ وویل: " تېرو لسو ورځو کې مونږ وکولی شول، څو د ٨٠٠٠ ناروغانو د سترګو معاینات او درملنه او د ٨٠٠ تنو د سترګو د پردو عملیات ترسره کړو، دا راز نوموړی زیاته کړه چې البصر خیریه بنسټ هوډ لری، څو راتلونکی کې د سترګو پر رنځ داخته ناروغانو د درملنې په پار کابل کې یو معیاری روغتون هم جوړ کړی." ورپسې د افغانی سرې میاشتې مرستیال په خپلو خبرو کې د البصر نړیوال خیریه بنسټ او ملک سلمان مرستندویه مرکز د دوامداره مرستو مننه وکړه او د سترګو پر رنځ د اخته ناروغانو د درملنې او جراحی عملیاتو دوام دوام یې مهم وباله، نوموړی د یاد بنسټ له مسئولینو وغوښتل، څو په افغانستان کې د سترګو د درملنې او جراحی عملیاتو پروګرامونو ته دوام ورکړی او ترڅنګ یې په بېلابېلو برخو کې له افغانانو سره د بشرپالو مرستو په برخه کې د افغانی سرې میاشتې ملاتړ وکړی. هلمند نن شنبه د ربیع الآخر د میاشتې پر ۳۰مه، د افغانی سرې میاشتې له لوری د هلمند ولایت په مرکز لښکرګاه کې له ۵۰ اړمنو او بېوزلو کورنیو سره په ټولیزه توګه ۴.۸۵۰ ټنه د خوراکی توکو مرسته ترسره شوه، چې هرې کورنۍ ته ۹۷ کیلو خوراکی توکی چې اوړه،غوړی، وریژې، لوبیا، بوره، شین چای او مالګه په کې شامله وه؛ ورکړل شول. هرات د افغانی سرې میاشتې له لوری د هرات ولایت په شینډنډ ولسوالۍ کې ۲۰ تنو نارینه او ۴۰ تنو ښځینه نویو جذب شوو رضاکارانو ته د لومړنیو روغتیایی مرستو تر عنوان لاندې پنځه ورځنی ۳ روزنیز ورکشاپونه نن شنبه د ربیع الآخر د میاشتې پر ۳۰مه، پای ته ورسېدل.